**SAOPŠTENJE ZA JAVNOST**

25. april 2025.

**23. maj 2025. – Novi rok za podnošenje koncept nota u okviru drugog poziva Programa Interreg IPA Rumunija-Srbija**

Dana 25. aprila 2025. godine, Odbor za praćenje Programa odobrio je produženje roka za podnošenje koncept nota u okviru drugog poziva za podnošenje predloga projekata u okviru Programa Interreg IPA Rumunija-Srbija.

Potencijalni korisnici mogu podneti svoje koncept note do **23. maja 2025. godine**, putem elektronske pošte na sledeće adrese: romania-serbia@mdlpa.gov.ro i ipacbc@brct-timisoara.ro.

Drugi poziv za podnošenje predloga projekata u okviru Programa Interreg IPA Rumunija-Srbija je trenutno otvoren, sa ukupnim budžetom od **10,3 miliona evra**, od čega **8,8 miliona evra** predstavljaju IPA sredstva.

Ovaj poziv ima za cilj podršku projektima usmerenim na ulaganja u promociju **obnovljivih izvora energije i energetsku efikasnost** u prekograničnom području Rumunije i Srbije.

Zajedno sa budućim korisnicima Programa, usklađujemo se sa strateškim pravcima Evropske unije, te doprinosimo stvaranju **„zelenije Evrope“**, sa niskim emisijama ugljen-dioksida, kroz prelazak na čistu i sigurnu energiju, zelene investicije, prilagođavanje klimatskim promenama, kao i prevenciju i upravljanje rizicima.

\*\*\*

**Ministarstvo razvoja, javnih radova i uprave je Upravljačko telo Programa Interreg IPA Rumunija-Srbija 2021–2027,** čiji ukupan budžet iznosi 87.725.681 evra, i koji finansira projekte u oblastima zaštite životne sredine i klimatskih promena, zdravlja i obrazovanja, turizma i kulture, kao i upravljanja granicama.

Više informacija: www.mdlpa.ro

***Dodatne informacije o Programu Interreg IPA Rumunija-Srbija****, uključujući i detalje o drugom pozivu za podnošenje predloga projekata, dostupne su na zvaničnoj internet stranici:*

 *www.romania-serbia.net*